**Projektēšanas uzdevums**

**Pasūtītājs:** Kokneses novada dome,adrese: Melioratoru iela 1, Koknese, Kokneses pagasts, Kokneses novads, LV-5113

**Objekta nosaukums:** Ūdenstorņa jumta konstrukciju un seguma pārbūve Vecbebros, Bebru pagastā, Kokneses novadā.

**Objekta adrese:** “Ūdenstornis”, Vecbebri, Bebru pagasts, Kokneses novads.

**Zemes kadastra Nr.** 3246 006 0232

**Zemes gabala platība:** 5835,00 m²

**Būvniecības veids**: Pārbūve

**Projektēšanas stadija:** Būvprojekta izstrāde ūdenstorņa jumta seguma un konstrukciju nomaiņai atbilstoši Ministru kabineta 2018. gada 28. augusta noteikumiem Nr. 545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana", Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Būvniecības likumu, Latvijas Būvnormatīviem (LBN) un citiem normatīvajiem aktiem, kas reglamentē Projektu izstrādi.

**Prasības novietojumam zemes gabalā:** esošā ūdenstorņa novietojums zemes gabalā un attālumi līdz robežām netiek mainīti. Pārbūve skar tikai ēkas jumta konstrukciju nomaiņu, teritorijas labiekārtojums nav plānots.

**Prasības projektam:**

1. Paredzēt nomainīt esošā ūdenstorņa jumta konstrukcijas – metāla balstus, koka konstrukcijas un jumta segumu, pamatojoties uz **tehniskās ekspertīzes atzinumu**, kas ir projekta izstrādes sastāvdaļa.
2. Uz ūdenstorņa šobrīd ir izvietotas vairākas sakaru iekārtas un antenas (LMT, Tele2, Bite, LINKIT), izstrādājot konstruktīvo daļu, ir jāņem vērā, ka iekārtas ir jāsaglabā un iespēju robežās, jācenšas veikt būvdarbus, netraucējot iepriekš minēto sakaru operatoru darbību un iekārtu normālu funkcionēšanu. Projekts jāsaskaņo ar sakaru operatoriem.
3. Projektā paredzēt izveidot:
	1. jumta ceļu, lai varētu apkalpot sakaru iekārtas;
	2. ventilāciju;
	3. zibens aizsardzību.
4. Celtniecības laikā paredzēt nodrošināt nepārtrauktu ūdens apgādes risinājumu iedzīvotājiem un iestādēm.

**Pirms projekta izstrādes saskaņot detalizētu projekta saturu un noformēšanu.**

**Prasības nesošo konstrukciju veidam (pamatiem, sienām, pārsegumiem, jumtam):**

**pamati –** esošie;

**ārsienas –** esošās – ķieģeļu mūra;

**pārsegumi –** metāla un dzelzsbetona konstrukcijas;

**jumts –** koka konstrukcijas ar cinkotā skārda lokšņu iesegumu.

**Prasības ēkas inženierkomunikāciju nodrošinājumam:**

Saglabājami visi esošie risinājumi bez izmaiņām.

**Objekta apskate dabā obligāta!** Ar objektu var iepazīties no 2019.gada 11. februāra, iepriekš sazinoties ar J.Bāru.

Kontaktpersona: Komunālās nodaļas vadītājs Juris Bārs tālr. 26411238

**Pasūtītājs: (Kokneses novada dome)**

 **Izpilddirektors Ilmārs Klaužs**